cyanic-selkie/wikianc huggingface dataset:
Muchotrávka hrubá
Opis
Klobúk je 5 – 15 cm široký (niekedy až 20 cm široký ), za mladi polguľovito klenutý, neskôr plocho klenutý až celkom plochý, sivý alebo sivohnedý, na okraji hladký, neryhovaný, na celom povrchu husto pokrytý belavými alebo sivastými zvyškami celkovej plachtičky. Lupene sú 6 – 12 mm široké, husté, biele alebo belavé. Hlúbik je 5 – 12 cm dlhý a 2 – 4,5 cm hrubý, vylomiteľný, valcovitý, dolu zakončený zhrubnutou zahrotenou hľúzou. Na povrchu je biely, alebo sivastý, nad bielym mohutným ryhovaným prsteňom zbrázdený, pod ním hladký alebo rozpukaný na šupinky. Dužina je biela, iba pod pokožkou klobúka v strednej časti niekedy sivastá, má výrazný pach po reďkovke a miernu chuť. Výtrusy sú krátko elipsoidné, hladké, bezfarebné, veľké 9–10 × 7–8 μm. Výtrusný prach je biely.
Výskyt
Muchotrávka hrubá rastie v lete a na jeseň (od júla do októbra ) v ihličnatých i listnatých lesoch, najmä na piesočnatých pôdach, na okrajoch smrečín a inde. Rastie aj za dlhšie trvajúceho sucha. U nás je všade dosť rozšírená.
Možnosť zámeny
Možno ju zameniť s prudko jedovatou muchotrávkou tigrovanou, ktorá však má ryhovaný okraj klobúka, ináč tvarovanú hľuzu (naspodku nie je zahrotená), neryhovaný prsteň. Ešte väčšmi hrozí zámena s prudko jedovatou muchotrávkou tigrovanou jedľovou, ktorá má podobné znaky ako typická muchotrávka tigrovaná, ibaže jej klobúk je spravidla tmavohnedý, na okraji neryhovaný a hlúbik naspodku repovito zahrotený (dvoma poslednými znakmi sa teda neodlišuje od muchotrávky hrubej).
Zoznam astronomických článkov/P
Tento index bol automaticky vygenerovaný podľa tejto kategorizácie. Obsahuje 304 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
p
P Cygni
pa
Paaliaq (mesiac) – Pallene (mesiac) – Palomar Observatory – Pan (kráter) – Pan (mesiac) – Pandora (mesiac) – Panna (kopa galaxií) – Panna (súhvezdie) – Panspermia – Panva Caloris – Parabolická dráha – Paralaxa (astronómia) – Park tmavej oblohy – Parker Solar Probe – Parkovacia dráha – Parsek – Pasážnik – Pasiphae (mesiac) – Pasithee (mesiac) – Pastier (súhvezdie) – Patrick Maynard Stuart Blackett – Paul Davies – Paul Oswald Ahnert – Paul Wild – Pavel Spurný
pá
Pád meteoritu 15. februára 2013 – Pád meteoritu 18. decembra 2018 – Pás totality – Pásmo planétok – Pásmové pohorie – Páv (súhvezdie)
pe
Peacock – Pec (kopa galaxií) – Pec (súhvezdie) – Pec (trpasličia galaxia) – Pegas (súhvezdie) – Pegas (trpasličia galaxia) – Pekuliárna galaxia – Pekuliárny pohyb – Pele (sopka) – Pelikán (hmlovina) – Per Collinder – Percival Lowell – Perdita (mesiac) – Perigalaktikum – Perihélium – Perseverance (rover) – Perzeidy – Perzeus (kopa galaxií) – Perzeus (súhvezdie) – Peter Apian – Peter Krištof Akai – Peter Kušnirák – Peter Naur – Petr Pravec
pg
PGC 1 – PGC 1000714 – PGC 17 – PGC 2 – PGC 3 – PGC 4 – PGC 47847 – PGC 54493 – PGC 54876 – PGC 6 – PGC 6240 – PGC 7 – PGC 8 – PGC 859698 – PGC 9 – PGC 97372
pi
Pierre Louis Maupertuis – Pierre Méchain – Pierre Simone de Laplace – Pioneer 10 – Pioneer 11 – Pioneer Venus Multiprobe – Pisces Austrinidy – Piscidy – Pištoľová hviezda
pí
Pí Eridanidy – Pí Mensae – Pí Puppidy – Pí Puppis – Pí1 Ursae Majoris
pl
Plachty (súhvezdie) – Plamenná hmlovina – Planckov vyžarovací zákon – Planckova hviezda – Planckova teplota – Planetárium (budova) – Planetárium (softvér) – Planetárium pri Slovenskom technickom múzeu Košice – Planetárna hmlovina – Planetárna kozmogónia – Planetárna kôra – Planetárna obrana – Planetárna ochrana – Planetárna sústava – Planetezimál – Planetoid – Planetológia – Planéta – Planéta X – Planétka – Planétka typu A – Planétka typu B – Planétka typu C – Planétka typu D – Planétka typu E – Planétka typu F – Planétka typu G – Planétka typu J – Planétka typu K – Planétka typu L – Planétka typu M – Planétka typu O – Planétka typu P – Planétka typu Q – Planétka typu R – Planétka typu S – Planétka typu T – Planétka typu V – Planétka typu X – Planum Australe – Planum Boreum – Platónsky rok – Plazma (fyzika) – Plazmová hviezda – Pleione (hviezda) – Plejády (hviezdokopa) – Plošná rýchlosť – Plošné zrýchlenie – Plutíno – Plutoid – Plynová zložka kométy
pó
Pól (vesmírne teleso) – Pól ekliptiky
pr
Praecipua – Prachový oblak Zeme – Praslnko – Pravé Slnko – Pravítko (súhvezdie) – Praxidike (mesiac) – Pražský orloj – Prázdnota (astronómia) – Precesia (astronómia) – Precesia uzlov – Predbežná dráha kométy – Predbežné označenie v astronómii – Prechod Merkúra – Prechod Venuše – Prechodná špirálová galaxia – Prechodová oblasť – Prelet dotyčnicového meteoroidu nad Česko-Slovenskom a Poľskom 13. októbra 1990 – Preloženie ďalekohľadu – Premenná hviezda – Premenná hviezda typu Alfa2 Canum Venaticorum – Premenná hviezda typu Delta Scuti – Premenná hviezda typu Gama Cassiopeiae – Premenná hviezda typu Mira – Premenná hviezda typu RR Lyrae – Premenná hviezda typu RS Canum Venaticorum – Premenná hviezda typu T Tauri – Presýpacie hodiny (hmlovina) – Prieskum Marsu kozmickými sondami – Priestor (fyzika) – Primárne kozmické žiarenie – Principal Galaxies Catalogue – Princíp evolúcie – Prirodzená družica – Prirodzený satelit slnečnej sústavy – Pristátie na Marse – Prírodný jav – Problém dvoch telies – Problém n telies – Problém troch telies – Program Apollo – Program Artemis – Program Čchang-e – Program Fobos – Program Luna – Program Mars – Program Ranger – Program Surveyor – Program Vega – Program Venera – Program Viking – Prográdna dráha – Prokyón – Prometeus (mesiac) – Propus – Prospero (mesiac) – Proteus (mesiac) – Protisvit – Protogalaxia – Protohviezda – Protoplanetárna hmlovina – Protoplanetárny disk – Protoplanetárny obal – Protoplanetárny prach – Protoplanéta – Protón-protónový cyklus – Protuberancia – Proxima Centauri – Proxima Centauri b – Prstence Jupitera – Prstence Neptúna – Prstence Saturna – Prstence Urána – Prstencová galaxia – Prstencová hmlovina – Prstencová rovina – Prstenec A – Prstenec B – Prstenec C – Prstenec D – Prstenec E – Prstenec F – Prstenec G – Prstenec Leva – Prstenec planéty – Prvý vertikál
ps
Psamathe (mesiac) – Psí Aquarii – Psí Capricorni – Psí Serpentis – PSR 1913+16 – PSR B1620-26 – PSR J0108−1431
pt
Ptolemaiov trojuholník
pu
Puck (mesiac) – Pulat Babadžanovič Babadžanov – Pulzar – Pulzar Vela – Pulzujúca premenná hviezda – Puppid-velidy
pw
Pwyll (kráter)
py
Pytagoras zo Samosu
Presýpacie hodiny (hmlovina)
Presýpacie hodiny alebo MyCn18 je planetárna hmlovina v súhvezdí Mucha. Má zdanlivú hviezdnu veľkosť 11,8 mag. O meno hmloviny sa pričinili farebné eliptické prstence žiariaceho plynu obklopujúce centrálneho bieleho trpaslíka. Tie jej dávajú vzhľad presýpacích hodín.
Tvar Presýpacích hodín vyvolal medzi astronómami debatu o ich vzniku. Vzdialenosť objektu od Zeme je 8 000 ly.
Basic
Basic alebo BASIC môže byť:
Chrám svätej Paraskevy (Lešten)
Chrám svätej Paraskevy,    známy aj ako Chrám svätej Paraškevy  je pravoslávny chrám v dedine Lešten v Blagoevgradskej oblasti v juhozápadnom Bulharsku.
Dejiny a súčasnosť
Celková výstavba chrámu do jeho súčasnej podoby prebiehala v rokoch 1833 – 1837. S výstavbou sa začalo v roku 1833. V tom istom roku bola v Leštene založená cirkevná škola, ktorá fungovala v areáli chrámu až do roku 1902, kedy bola postavená samostatná budova školy a výuka sa následne presunula tam. Výstavba samotnej chrámovej budovy bola dokončená v roku 1836 a v tom istom roku bol chrám aj vysvätený a otvorený pre veriacich. V roku 1837 bola postavená aj zvonica a chrám tak dostal podobu v ktorej sa zachoval do súčasnosti. V roku 1898 bola budova reštaurovaná. Začiatkom 21. storočia bola budova chrámu poškodená v dôsledku požiaru. Opravená bola následne v roku 2014.
Štatút a dôvod pamiatkovej ochrany
Kategória: kultúrna pamiatka miestneho významu
Ako dôvod ochrany bola uvedená umelecká hodnota budovy.
Zoznam železničných liniek v IDS BK
Toto je zoznam železničných liniek v IDS BK alebo Zoznam železničných liniek v Integrovanom dopravnom systéme v Bratislavskom kraji. Vlakové linky premávajú totižto okrem Bratislavy aj v mestách: Sekule, Sládkovičovo, Galanta, Trnava, Reca, Senec, Plavecké Podhradie a Kvetoslavov.
Mikrospánok
náhľad|Príklad frekvencie EEG alpha náhľad|Príklad frekvencie EEG theta náhľad|[[Dopravná nehoda je možný dôsledok mikrospánku]]
Mikrospánok je krátka epizóda spánku, ktorá môže trvať od niekoľko desatín sekúnd až po 30 sekúnd. Počas tohto časového intervalu človek nevníma žiadne vonkajšie podnety ako sú zvuky alebo vizuálne vnemy.
Hlavné príčiny mikrospánku sú nespavosť a obštrukčné spánkové apnoe (OSA), ktoré sa prejavuje chrápaním a zastaveniami dychu počas spánku. Mikrospánku často predchádza znížená pozornosť, ospalosť a únava.
Rizikové skupiny
Mikrospánok sa najviac dotýka ľudí, ktorí sú spánkovo deprimovaní alebo vykonávajú monotónnu prácu. Ide napríklad o šoférov, pilotov, pacientov trpiacich narkolepsiou, ľudí pracujúcich na zmeny.
Sklony k mikrospánku u ospalých šoférov potvrdzuje aj pokus Toryho Bellaci a Kary Byronovej, ktorí testovali pozornosť po prebdenej noci voči opitým šoférom. Počas testov dokázali, že ospalosť je pri šoférovaní nebezpečnejšia ako opilosť.
Ranking (univerzity)
Celosvetový
Tri najdlhšie zavedené a najvplyvnejšie globálne rebríčky sú tie, ktoré vypracovali Quacquarelli Symonds (QS World University Rankings), Times Higher Education (THE) a ShanghaiRanking Consultancy (Akademický rebríček svetových univerzít; ARWU). Všetky tieto, spolu s ďalšími globálnymi rebríčkami, primárne merajú skôr výskumnú výkonnosť univerzít ako ich výučbu. Boli kritizované za to, že „sú väčšinou založené na tom, čo je možné merať, a nie na tom, čo je pre univerzitu nevyhnutne relevantné a dôležité“ a bola spochybnená platnosť (validita) globálne dostupných údajov.
Európska únia
Európska komisia zostavila zoznam 22 univerzít v EÚ s najvyšším vedeckým dopadom. Toto poradie bolo zostavené ako súčasť Tretej európskej správy o ukazovateľoch vedy a techniky. Pripravilo ho Generálne riaditeľstvo pre vedu a výskum Európskej komisie v roku 2003 (aktualizované v roku 2004). Zaoberá sa iba najväčšími inštitúciami Európskej únie. Nie je v ňom žiadna univerzita z CEE (stredná, južná a východná Európa). V tomto rebríčku sú najlepšie dve univerzity Cambridge a Oxford. Toto poradie zdôrazňuje vedeckú kvalitu inštitúcie na rozdiel od jej veľkosti alebo vnímanej prestíže. Takže menšie, technické univerzity, ako napríklad Eindhoven University of Technology (Holandsko) a Technická univerzita v Mníchove (Nemecko), sú na treťom a štvrtom mieste za Cambridgeom, nasledované University of Edinburgh. Správa neposkytuje priame porovnanie medzi EÚ a univerzitami vo zvyšku sveta, aj keď počíta skóre vedeckého vplyvu, ktoré hodnotí oproti svetovému priemeru. Tento rebríček mal byť v roku 2008 nahradený novým, prisľúbeným v prvej polovici roku 2011. Týmto rebríčkom sa stal U-Multirank. Česko v ňom má v roku 2020 samostatnú správu, Slovensko je zastúpené len 9 univerzitami.
Iný prístup ku klasifikácii európskeho výskumného priestoru ponúka „European Research Ranking“. Toto poradie je založené na verejne dostupných údajoch z projektu Európskej komisie a z databázy financovania CORDIS, aby bolo možné odhadnúť výkonnosť európskych výskumných inštitúcií v oblasti financovania a vytvárania sietí. Najlepšia zo Slovenských inštitúcií je štátny podnik Letové prevádzkové služby Slovenskej republiky, ktorý získal v roku 2016 ako partner 1 499 674 eur z projektu, ktorý mal rozpočet 200 miliónov eur. Druhá je STU, ktorá je na mieste 1000 a vyššom s rozpočtami menšími ako 1,5 mil. eur.
Rakúsko
Niektoré rakúske univerzity, vrátane všetkých rakúskych univerzít aplikovaných vied, sa zúčastňujú CHE University Ranking, čo je nemecký systém v ktorom v roku 2020 hodnotilo inštitúcie 120 000 študentov a 3 000 profesorov.
Francúzsko
Eduniversal je rebríček vysokoškolských a magisterských stupňov francúzskych univerzít v niektorých oblastiach.
Le Nouvel Observateur príležitostne ponúka hodnotenie „Grandes écoles“ a ich prípravných škôl, „Prépas“, a vysokoškolské tituly univerzít v niektorých oblastiach.
Nemecko
Od roku 2007 vydáva Centrum pre rozvoj vysokoškolského vzdelávania v Nemecku CHE (anglicky: Centre for Higher Education / nemecky: CHE Gemeinütziges Centrum für Hochschulentwicklung GmbH) „ExcellenceRanking“. Rebríček obsahuje vedy z biológie, chémie, matematiky a fyziky, ako aj psychológie, politológie a ekonómie. Rebríček je navrhnutý tak, aby podporoval hľadanie magisterských alebo doktorandských programov. CHE chce tiež zdôrazniť silné stránky výskumu európskych univerzít a poskytnúť im nápady na zlepšenie. Rebríček zverejňuje nemecký týždenník Die Zeit v angličtine a nemčine. Centrum pre rozvoj vysokoškolského vzdelávania CHE zhromažďuje údaje z tohto rebríčka. Anglickú verziu poskytuje DAAD.
CHE tiež zverejňuje „ResearchRanking“, ktorý ukazuje silné stránky výskumu nemeckých univerzít. CHE ResearchRanking je založené na údajoch UniversityRanking týkajúcich sa výskumu.
Poľsko
Populárny rebríček poľských vysokých škôl každoročne vydáva vzdelávací časopis Perspektywy.
Ranking slovenských univerzít
V celosvetovom rankingu QS World University Rankings sa v roku 2021 umiestnila ako prvá slovenská univerzita v rebríčku na 601. – 650. mieste Univerzita Pavla Jozefa Šafárika v Košiciach a za ňou na 651. – 700. mieste sa umiestnila Univerzita Komenského v Bratislave. Z českých univerzít sa najvyššie dostala Karlova univerzita, ktorá skončila na 266. mieste. Za ňou nasledovala na 373. mieste Vysoká škola chemicko-technologická v Prahe a na 403. mieste České vysoké učení technické v Prahe. Na 551. – 560. mieste skončila Masarykova univerzita.
Jozef Szabó (prokurátor)
JUDr. Jozef Szabó (* 6. december 1962, Bratislava) je slovenský prokurátor.
Od 30. novembra 2020 zastupoval práceneschopnú Vieru Kováčikovú, ktorá predtým oznámila plán oznámiť z funkcie prvej námestníčky GP. Kováčiková bola do 9. decembra 2020 zastupujúca generálna prokurátorka. 10. decembra 2020 bol za generálneho prokurátora vymenovaný Maroša Žilinku 10. decembra 2020.
Do konca januára 2021 bol potom námestníkom generálneho prokurátora SR.
== Profesionálny životopis ==
Lakovka ametystová
Súbor:Gatunek jadalny.svg Lakovka ametystová (Laccaria amethystina) je jedlá huba z čeľade plávkovcovitých (Hydnangiaceae).
Opis
Lakovka ametystová (v niektorých príručkách sa uvádza aj pod názvom Laccaria amethystea) je celá fialová. Klobúk je 25 cm široký, za mladi klenutý, neskôr plochý, v strede trocha vtlačený, na povrchu spočiatku holý, potom takmer zamatový až jemne vločkatý, za mladi sýtofialový, v starobe (najmä za sucha) bledookrový až krémový. Lupene sú 38 mm riedke, za mladi ametystovofialové, v dospelosti bielo oinovatené od výtrusov. Hlúbik je 412 cm dlhý a 0,40,8 cm hrubý, rúrkovitý, iba dole trochu zhrubnutý a bielo plstnatý. V mladosti je plný, potom vypchatý až dutý, jemne alebo dosť vláknitý, fialový, v starobe blednúci. Dužina je fialovastá, za sucha ružovohnedastá, s nenápadnou vôňou a chuťou. Výtrusy sú guľovité, ostnaté, bezfarebné, 7 × 10 μm veľké. Výtrusný prach je biely.
Výskyt
Lakovka ametystová rastie takmer vždy vo veľkom množstve od júna do novembra, najčastejšie v listnatých lesoch medzi machom (aj priamo na vlhkej pôde medzi lístím alebo na hnijúcich konárikoch ).
Praktický význam
Je to jedlá huba, ale nie veľmi výdatná. Vhodná je v zmesi s inými hubami do polievok a omáčok. Na jedenie sa zbierajú iba klobúčiky, pretože hlúbiky sú veľmi tuhé a chrupkovité.
Možnosť zámeny
Ťažko ju zameníme s inou hubou, pretože podobne sfarbené fialové lupenaté huby sa odlišujú jednak tvarom, mäsitosťou, veľkosťou plodníc i vlastnosťami výtrusov.
Henáná z Adiabény
Henáná z Adiabény alebo len Henáná (* 6. storočie, Adiabéna† 610) bol sýrsky teológ a spisovateľ, vedúci predstaviteľ teologickej školy v Nisibis v druhej polovici 6. storočia. Jeho konfesia je ťažko opísateľná. Vyrastal síce v oblastiach, kde mal silný vplyv nestorianizmus, no jeho náuka bola monofyzitská (miafyzitská) alebo neochalcedoniánska. Napísal viacero diel v sýrskom jazyku, zachovala sa však len časť z nich.
Životopis
Henáná pochádzal z kraja Adiabéna, ktorý sa nachádzal východne od Nisibisu (približne dnešné pohraničie Sýrie, Iraku, Turecka a Iránu). Pod vedením akéhosi Mojžiša študoval v časoch Abraháma Béth Rabbána na škole v Nisibis, kde následne zostal aj vyučovať. Niektoré jeho vyjadrenia pokiaľ ide o christológiu vyvolávali nevôľu, a tak bol za episkopátu biskupa Pavla z Nisibisu prinútený mesto na istý čas opustiť. Vrátil sa krátko po tom, čo zomrel vedúci školy Abrahám. V roku 572 sa stal hlavným predstaveným školy.
Spočiatku škola pod jeho vedením prekvitala. Henáná bol údajne skvelým lektorom a jeho prednášky malo navštevovať okolo 800 študentov. Jeho žiakmi boli neskorší patriarchovia Íšó’jab II. a Íšó’jab III., ako aj teológ Barhadbešabbá z Halvánu. Podpore sa tešil aj u vládnych štruktúr Perzskej ríše. Pre svoje ortodoxné zmýšľanie však budil odpor vo vedúcich kruhoch nestoriánskej cirkvi, ako aj u nestoriánskeho cirkevného otca Bábaju Veľkého, ktorý proti Henánovi tvrdo vystúpil. V roku 585 bol Henáná na synode odsúdený nestoriánskym katolikom, patriarchom Východu, Íšó’jabom I., čo malo dopad aj na školu. Henáná proti svojim oponentom vystúpil, na čo zo školy na protest odišla značná časť študentov. Celkový počet nie je známy, mohlo však ísť až tri stovky, čo viedlo k úpadku školy. O rok neskôr revidoval stanovy nisibiskej školy (590) a nechal ich potvrdiť nisibiským biskupom, no úpadok už nezastavil. Henánove názory sa okrem iného prejavili v tom, že zreformoval miestnu liturgiu a zavrhol niektoré hymny (možno od sýrskeho nestoriánskeho teológa Narsaia). Opakovane bol Henána odsúdený aj patriarchom Sabrišom (596) a Gregorom I. z Kaškaru (605). Zomrel v roku 610 po tridsiatich ôsmich rokoch vo funkcii vedúceho nisibiskej školy.
Myšlienky a dielo
Henáná napísal viacero diel v sýrčine. Šlo najmä o komentáre k Starému zákonu, no i komentár k Marekovmu evanjeliu a listom svätého Pavla. Napísal tiež niekoľko traktátov: O pôste Ninivčanov, O symbole (rozumej: Vyznaní viery), O piatku po Turíciach, Zachovala sa časť jeho diela, ktorú možno nájsť v knihe Gannat Bussame (Záhrada rozkoší) a v diele Íšó’dáda z Mervu. V celku sa zachovalo dielo O pôste Ninivčanov a O piatku. Svojou literárnou prácou a vedením školy významne ovplyvnil východo-sýrsku exegézu, teologický diskurz a liturgiu.
Henáná bol odporcom nestoriánstva i Theodora z Mopsuestie ako autoritatívneho biblického exegétu. Naopak isté sympatie prechovával k Jánovi Zlatoústemu. Podľa obvinení uznával hypostatickú úniu, hoci zo zachovaných zlomkov sa to nedá presne usúdiť. Mal uznávať aj titul Márie Bohorodičky (Theotokos). Prijal tiež náuku o prvotnom hriechu a uznával žiadostivosť ako jej následok. Bábajom Veľkým bol obviňovaný z panteizmu a origenizmu. Hoci mu vytýkal aj fatalizmus, z dochovaných diel ho nemožno potvrdiť. Jeho náuka bola miafyzitská alebo neochalcedoniánska.
Pištak
Historický vývoj a opis
Architektonicky pištaky čerpajú z podôb predislamských pamiatok, najmä zo sásánovského Ták-i Kisrá a starších ívánov. Pôvod a vývoj v ranom islamskom období je nejasný. Prvé pištaky sa začínajú objavovať v od 10. storočia. Zatiaľ čo najranejšie islamské náboženské budovy mali jednoduché portály, väčšina palácov z 8. storočia mala komplikované portály, ktoré vyčnievali z fasády ako napríklad paláce v Kúfe, Al-Uchajdíre v Iraku a Kasr Al-Mšhattá v Jordánsku. Niektorí historici predpokladajú že prvý a najstarší pištak sa nachádza v Jazdskej mešite. Od 10. storočia boli stavané komplikované portály mešít a mauzóleí, ako napríklad v Isfaháne. Do 12. storočia mali portály najdôležitejšie budovy v islamskom svete (mešity, madrasy, mauzóleá, paláce a karavanseraily). Občas plnili aj obrannú funkciu ​​opevneného vchodu karavanserailov a palácov. Pištak mešity, ako súčasť vstupného komplexu, orientuje návštevníka v smere (kibla) modlitby k Mekke. Pri mauzóleách bolo účelom pištaku oddeliť hlavný vchod do hrobky od zvedavých bežného človeka. Začiatkom 12. storočia sa pištak rozšíril do iných oblastí islamského sveta, ako napríklad do Levanty, Egypta a aj do južnej Ázie (India a Pakistan), kde sa niektoré aspekty prispôsobili regionálnej tradícii stavby z kameňa. Pištak sa stal štandardným prvkom stavieb postavených pod záštitou Seldžuckej dynastie. Od 13. do 15. storočia bol pištak proporcionálne vyšší a väčší ako íván. V priebehu času sa výzdoba pištakov znížila, zjednodušila a prestala vystupovať vysoko nad fasádu hlavných budov. Svoj vrchol dosiahli v 14. a 15. storočí, keď sa zmenil na samostatnú bohato zdobenú časť budovy. Pištak je monumentálny portikus v stene priečelia. Funguje ako vstupný priestor v tvare veľkej niky s lomeným oblúkom, ktorý vystupuje z fasády a oddeľuje ulicu od významných priestorov. Charakteristickým znakom rozvinutej verzie pištaku je obdĺžniková predná časť vyššia ako jeho šírka, obklopená postupnými architrávovými vlysmi s ozdobami a nápismi, alebo obsahujúca na seba na seba nadväzujúce klenuté výklenky, uzatvárajúce oblúk, ktorého parapety sú vysadené bosážami, panelmi, alebo neskôr arabeskami. V jeho zapustenej zadnej stene sa nachádza menší oblúk, ktorý bol k pištaku neskôr pripojený poloklenbou, napríklad prostredníctvom mukkarna. Nad vchodom zostal tympanón. V prípade, ak bol pištak použitý v architektúre mešity, sa po bokoch nachádzajú dva minarety. Tento motív bol pravdepodobne prevzatý z Azerbajdžanu. Zdobený býva mramorom, keramikou, terakotou, majolikou alebo inými farebnými kameňmi. Priestor oblúku býva zdobený rastlinnými či geometrickými vzormi (napr. arabeska), alebo kaligrafiou (kúfické písmo). Boky vstupného priestoru sú zdobené epigrafickými pásmi a výklenkami, ktoré spomínajú patróna či donátora stavby. Časté sú tiež inskripcie uvádzajúce dátum výstavby alebo citáty z Koránu.
Jaggi Vasudev
Jaggi Vasudev (* 3. september 1957, Maisúr, India), verejne známy ako Sadhguru, je indický jogín a autor.
Bakalársky titul získal v anglickom jazyku na univerzite v Maisúre a vyučoval jogu v južnej Indii od roku 1982. V roku 1992 založil neďaleko Coimbatore nadáciu Isha Foundation, ktorá prevádzkuje ášram, je centrom jogy a venuje sa rozsiahlemu rozvoju v oblasti duchovného a vedeckého vzdelávania a rozvoja životného prostredia.
Vasudev je autorom niekoľkých kníh, napríklad Inner Engineering: A Yogi's Guide to Joy (2016). Ako verejný rečník prednášal na Svetovom mierovom summite Organizácie Spojených národov, v Snemovni Britského parlamentu, na Massachusettskom technologickom inštitúte a mnoho ďalších. Vystúpil tiež na výročnom Svetovom ekonomickom fóre v rokoch 2007, 2017 a 2020.
V roku 2017 mu bolo indickou vládou udelené Padma Vibhushan, čo je druhé najvyššie civilné ocenenie v Indii za jeho služby v sociálnej sfére a rozvoji.
Počiatočný život a vzdelávanie
Jaggi Vasudev sa narodil 3. septembra 1957 v Maisúre v Karnataka v Indii v telugskej rodine. Bol najmladším zo štyroch detí - dvoch chlapcov a dvoch dievčat. Jeho matka bola žena v domácnosti a jeho otec oftalmológ u indických železníc. Kvôli povahe zamestnania jeho otca sa rodina často sťahovala.
Po ukončení štúdia na Demonstration School, Maisúr a Mahajana Pre-University College absolvoval Vasudev na univerzite v Maisúre bakalársky titul v angličtine. Navzdory želaniam svojich rodičov odmietol pokračovať v postgraduálnom štúdiu a namiesto toho sa dal na podnikanie.
Duchovné vzdelávanie / Spirituality
Vo veku trinástich rokov absolvoval Vasudev lekcie jogy od Malladihalli Raghavendra a počas svojej mladosti neustále cvičil ásany a pránájámu, aj keď bez duchovných túžob. Ako 25-ročný 23. septembra 1982 vystúpil na vrch Chamundi a posadil sa na skalu, kde zažil „duchovný zážitok“. Šesť týždňov potom prenechal svoje podnikanie svojmu priateľovi a začal cestovať, aby získal náhľad do svojich mystických skúseností. Asi po roku meditácie a cestovania sa rozhodol učiť jogu, aby sa podelil o svoje vnútorné skúsenosti.
V roku 1983 učil svoju prvú hodinu jogy so siedmimi účastníkmi v Maisúre. Postupom času začal organizovať hodiny jogy v Karnatake a Hyderabade, živil sa zo spravovania jeho hydinovej farmy a zo zbierok, ktoré dostal od svojich študentov. Tieto zbierky venoval miestnej charite v posledný deň výuky.
Rodina
Jaggi Vasudev sa vydal za Vijaya Kumari, známu pod prezývkou Vijji. Pre Kumari to bolo druhé manželstvo. Predtým, ako sa vydala za Vasudeva, pracovala v banke, ktorú si udržala až do začiatku roku 1996. Pár mal dcéru menom Radhe. Kumari zomrela 23. decembra 1997. V tom čase jej otec tvrdil, že ju Vasudev zavraždil; Vasudev tvrdil, že dosiahla mahasamadhi, a tvrdila, že mu to povedala deväť mesiacov pred svojou smrťou. Policajné vyšetrovanie u neho nezistilo žiadnu chybu.
Vasudevova dcéra Radhe Jaggi, narodená v roku 1990, je vycvičená tanečnica bharatanatyam. V roku 2014 sa vydala za klasického speváka Sandyepa Narayana z Chennai.
Knihy a verejná angažovanosť
Jaggi Vasudev je autor niekoľkých kníh. Jeho kniha Inner Engineering: A Yogi's Guide to Joy urobila zoznam The New York Times Best Seller v niekoľkých kategóriách. Vasudev je tiež autorom Mystic's Musings a Death: An Inside Story.
Vasudev je častým rečníkom na verejnosti, ktorý bol pozvaný na mnohé prestížne fóra a konferencie po celom svete, ako napríklad na Svetový mierový summit Organizácie Spojených národov, Britská snemovňa, Massachusettský technologický inštitút a Medzinárodný inštitút pre rozvoj riadenia. Vystúpil tiež na výročnom Svetovom ekonomickom fóre v rokoch 2007, 2017 a 2020.
Vyznamenania
Vasudev dostal Padma Vibhushan, druhé najvyššie civilné vyznamenanie od indickej vlády v roku 2017 ako uznanie za jeho prínos v oblasti duchovna. V roku 2012 bol na 92. mieste v zozname 100 najsilnejších Indov skupiny Indian Express a v roku 2019 na 40. mieste v zozname 50 najmocnejších Indov v Indii.
Ivan Chrenko
Ivan Chrenko (* 27. jún 1967, Šaľa) je slovenský podnikateľ, väčšinový vlastník developerskej skupiny HB Reavis Group. V roku 2020 bola odhadovaná hodnota jeho majetku vo výške 1,65 miliardy €.
Životopis
Začiatkom 90. rokov 20. storočia začal v Šali podnikať v oblasti audiovizuálnej techniky, jeho spoločnosť údajne montovala reproduktory značky Marsyas. V roku 2004 začal svoju kariéru v developerskej spoločnosti HB Reavis, ktorá sa vtedy volala AB Reavis. Postupne sa stal väčšinovým majiteľom spoločnosti. Koncom 90. rokov sa firma preslávila výstavbou prvých veľkých administratívnych centier v hlavnom meste Slovenska. Kancelárske areály od nich vo veľkom skupovala firma B.S.R. Na budovaní Bratislavy sa potom HB Reavis významne spolupodieľal postavením projektu Apollo a Aupark v Petržalke. Za takmer tri desaťročia sa spoločnosť HB Reavis dostala medzi najvýznamnejšie developerské spoločnosti Európy, predovšetkým vo výstavbe kancelárskych priestorov. Chrenkova firma postupne z Bratislavy expandovala do ostatných stredoeurópskych metropol vrátane Prahy, Varšavy a Budapešti. Neskôr do Londýna a následne aj do Berlína.
Žije v Bratislave. S médiami celkovo nekomunikuje a v médiách často jeho tvár nevidieť, aby sa mohol po ulici pohybovať bez ochranky ako normálny človek. Nerád býva spojovaný s väčšinou slovenských miliardárov, ktorí svoje bohatstvo získali začiatkom 90. rokov vďaka vtedajším nedokonalým zákonom.
Gee
Gee môže byť:
Zoznam hier pre Atari XEGS
Toto je zoznam všetkých 32 hier pre Atari XEGS od spoločnosti Atari.
Starfish
náhľad|Riadiaci bunker pre Starfish v Black Down Starfish bolo krycie meno falošných ohňov zakladaných na území Veľkej Británie, ktorých cieľom bolo zmiasť posádky nočných bombardérov Luftwaffe tak, aby bombardovali iné ako cieľové miesto. Ohne Starfish, spolu s ďalšími zariadeniami pre elektronický boj, prevádzkovalo 80. krídlo RAF pod velením Edwarda Addisona.
Situácia
V bitke o Britániu používala Luftwaffe taktiku nočného bombardovania. Nad cieľ najskôr naleteli lietadlá špeciálnej jednotky, vybavené niektorým z rádiových navigačných systémov (Knickebein, X-Gerät, Y-Gerät) a bombardovali ho zápalnými bombami. Tie spôsobili požiare, ktoré mali byť v zatemnenej krajine viditeľné pre posádky hlavného bombardovacieho zväzu. Tieto lietadlá už neboli vybavené navigačnými systémami a ich posádky používali bežné, menej presné navigačné metódy.
Starfish
Pretože hlavný zväz sa mal orientovať podľa požiaru, myšlienka na jeho dezorientáciu bola jednoduchá. Na vidieku, v neobývaných oblastiach, pripraviť ohniská a v čase náletu ich zapáliť. Túto činnosť dostal za úlohu v rámci 80. krídla plukovník J. Turner. Poloha pripravených ohnísk musela byť pred plánovaným cieľom náletu a čo najbližšie k príletovej trase. Dôležité bolo aj načasovanie ich zapálenia. Účinok ďalej zvyšovalo, ak sa hasičom podarilo rýchlo uhasiť pravé požiare, založené značkovacími bombardérmi.
Prvé dva falošné ohne Starfish boli zapálené 2. decembra 1940, počas náletu na Bristol. Na ich pozíciu dopadlo 66 trieštivých bômb, čo potvrdilo účinnosť opatrenia. V septembri 1941 bolo pripravených až 150 ohňov Starfish.
Gee (navigačný systém)
náhľad|Základné časti systému Gee montované do lietadla: anténa, prijímač a zobrazovacia jednotka náhľad|Pozemná časť vysielača so špeciálnou mapou Gee bol rádionavigačný systém používaný RAF počas druhej svetovej vojny na podporu nočného bombardovania Nemecka. Využíval princípy rádiových vĺn.
Princíp fungovania
Systém bol založený na troch pevných pozemných rádiových vysielačoch vzdialených približne 161 km od seba. Vysielače vysielali synchronizovane sekvenciu pulzov. V lietadle bol umiestnený špeciálny prijímač, ktorý umožnil zmerať malé časové posuny medzi signálmi, vyplývajúce z rôznej vzdialenosti vysielačov od lietadla. Navigátor mal k dispozícii mapu so špeciálnou súradnicovou sieťou, ktorá umožnila, na základe odmeraných rozdielov, určiť polohu lietadla. Presnosť systému bola približne 9,7 km pri vzdialenosti 644 km.
Operačné použitie
Systém bol navrhnutý už v roku 1938, ale intenzívne práce na ňom začali až v roku 1940. Začiatkom marca 1942 mohla byť prijímačmi Gee vybavená tretina bombardovacích lietadiel Veliteľstva bombardovacieho letectva. Už 29. marca 1942 sa prístroj dostal do rúk Nemcom z vraku Wellingtonu, bol však poškodený morskou vodou a nemeckí vedci nedokázali presne určiť jeho funkciu. V júli 1942, po zistení frekvencie signálov začali Nemci vyrábať prvé provizórne rušičky. 4 augusta 1942 nasadili Nemci prvýkrát rušičky proti náletu 38 lietadiel na Essen. Britskí piloti po návrate potvrdili, že signál v cieľovej oblasti bol účinne rušený. V priebehu nasledujúcich troch mesiacov boli provizórne rušičky nahradené špeciálnymi, s kódovým označením Heinrich a nasadenými v takom množstve, že nad územím obsadeným Nemcami bol navigačný systém Gee takmer nepoužiteľný.
Gravimetria (analytická chémia)
Gravimetria (važková analýza) je metódou chemickej kvantitatívnej analýzy, ktorá je založená na vylúčení stanovovanej zložky vo forme málo rozpustnej zlúčeniny (tj. vylučovacia forma zložky) a na jej prevedení na zlúčeninu o presne definovanom zložení, ktorá sa následne váži.
Ioane Petrici
Svätý Ioane Petrici (iné mená pozri nižšie; * neskoré 11. storočie, južné Gruzínsko† po 1125 /okolo 1126, Gruzínsko ) bol gruzínsky učenec, filozof (novoplatonik) a prekladateľ, žiak a nasledovník Michala Psella a Ióanna Itala. Viedol Gelatskú akadémiu a do gruzínčiny preložil diela antických i kresťanských filozofov.
Pokúsil sa vytvoriť pôvodnú gruzínsku filozofiu skĺbením aristotelovskej a platónskej filozofie s kresťanským myslením. Veľký úspech v tomto smere však nedosiahol, pretože jeho dielo bolo málo zrozumiteľné a nevyvolalo mnoho záujmu medzi jeho krajanmi. Jeho práca však významne ovplyvnila neskoršiu gruzínsku filozofiu a literatúru. Býva označovaný za najväčšieho gruzínskeho stredovekého filozofa a najčítanejšieho gruzínskeho filozofa vôbec.
Životopis
Ioanne sa narodil niekedy v 11. storočí do gruzínskej šľachtickej rodiny žijúcej v južnom Gruzínsku, možno v Samcche. Vzdelanie získal v hlavnom meste Byzantskej ríše Konštantínopole, kde sa vzdelával pod vedením velikánov vtedajšej byzantskej filozofie. Jeho učiteľom boli Michaél Psellos a jeho žiak Ióannes Italos. Po Italovom vyhnaní z Konštantínopola v roku 1082 opustil Ioanne školu a pôsobil v gruzínskom Petriconskom kláštore v Bačkove v dnešnom Bulharsku. V kláštore začal rozvíjať svoju prekladateľskú a literárnu činnosť. Na túto časť jeho života sa tiež viaže jeho meno. Istý čas žil následne v Kláštore Gruzíncov na Čiernej hore v Sýrii, kde bol jeho učiteľom Efrém Malý. Na pozvanie gruzínskeho kráľa Dávida IV. sa vrátil do Gruzínska, ktoré v tom období zažívalo svoju zlatú éru. V Gruzínsku sa spolu s Arsenom Ikalthoelim ujal vedenia Gelatskej teologickej akadémie.
Myšlienky a dielo
Petrici preložil viacero diel. Bol autorom prekladov Aristotelových diel Topiky a Peri hermeneias, ktoré sa však nedochovali. Petriciho preklad Proklovho diela Základy teológie (lat. Institutio theologica) býva považovaný za najstarší na svete. Celkovo obsahuje 211 kapitol, pričom k nemu Petrici poskytuje i odborný komentár, úvod a záver. Ďalšími antickými tvorcami, ktorých prekladal bol Nemesios a jeho dielo O ľudskej prirodzenosti a Jozef Flavius a jeho historiografické dielo Židovské starožitnosti. Z neskoršej, byzantskej literatúry preložil mystické dielo Rebrík do raja od Ióanna Klimaka.
Muchotrávka končistá
Muchotrávka končistá (Amanita virosa) je smrteľne jedovatá huba z čeľade muchotrávkovitých (Amanitaceae).
Opis
Plodnica je biela, iba niekedy je trochu žltkastá. Klobúk je 59 cm široký, za mladi tupo kužeľovitý, neskôr zvoncovitý, v dospelosti plocho klenutý, biely, iba na temene jemne žltookrový. Lupene sú husté, biele, pri hlúbiku voľné. Spočiatku sú zakryté čiastočnou plachtičkou. Hlúbik je 1015 cm dlhý a 0,81,5 cm hrubý, valcovitý, vo vnútri dutý, hore trochu stenčený s ovisnutým prsteňom, je biely, lesklý, šupinatý, na báze trochu hľuzovito zhrubnutý, sediaci v bielej voľnej pošve. Dužina je biela, nemeniaca sa, chuť i vôňa je nevýrazná. Výtrusy sú guľovité, hladké, bezfarebné, 710 μm veľké. Výtrusný prach je biely.
Výskyt
Rastie od augusta do októbra v ihličnatých lesoch v horských a podhorských oblastiach. V nižších polohách sa vyskytuje hlavne v borinách. Je rozšírená iba miestami, v niektorých oblastiach úplne chýba.
Možnosť zámeny
Najčastejšie sa zamieňa za pečiarky, ktoré sa odlišujú sivými, ružovými až černastými lupeňmi a hlúbikom bez pošvy.
Zoznam častí seriálu Nový život
Toto je zoznam častí slovenského seriálu Nový život. Seriál mal premiéru 6. januára 2020 na JOJke.
NSU Motorenwerke
NSU Motorenwerke AG alebo NSU bol nemecký výrobca automobilov, motocyklov a bicyklov, založený v roku 1873. Spoločnosť v roku 1969 kúpila skupina Volkswagen a spojila NSU s Auto Union a vytvorila Audi NSU Auto Union AG, ktorá nakoniec nesie od roku 1985 názov Audi.
Spoločnosť pôvodne fungovala ako mechanická dielňa na výrobu pletacích strojov. Bicykle vyrábala od roku 1886 a od roku 1901 sa významnou mierou podieľala na rannom vývoji motocyklov v Nemecku. V polovici 50. rokov bola NSU čo do počtu najväčším výrobcom motocyklov na svete.
Názov NSU, ktorý sa ako značka alebo ochranná známka používala od roku 1892, je skratkou názvu mesta Neckarsulm, ktorý je zase odvodený od dvoch riek Neckar a Sulm, ktoré tadiaľto pretekajú. Do Neckarsulmu bolo NSU presťahované v roku 1880.
Prvé logo spoločnosti používaných v rokoch 18921912 pozostáva z vodorovne umiestených parohov jeleňa, bol pôvodne vypožičaný zo štátneho erbu Württembergu z roku 1806 a medzi jeho štyrmi hrotmi boli vložené písmená N, S, U. Na rozdiel od rozšírenej mylnej predstavy, názov NSU nie je odvodený od „Neckarsulmer Strickwaren Union“ („Únia šijacích a pletacích strojov“). Takáto spoločnosť ani nikdy neexistovala.
Architektúra voľby
Využitie týchto faktorov za účelom „poštuchnúť“ spotrebiteľa/zákazníka smerom k osobným a/alebo sociálnym potrebám, napríklad: zabezpečenie seba samého na dôchodok, voľba zdravšieho jedla alebo registrácia pre darovanie orgánov. Tieto vplyvy sú opodstatnené v situáciách, ktoré vedú k zlepšeniu ekonómie blahobytu, a snaží sa eliminovať iracionalitu zaujatého zákazníka, ktorý si vyberá. Tieto techniky viedli k formovaniu Britského BIT (inak známeho ako „Nudge Unit“). Experti v obore behaviorálnej ekonómie sa stavia negatívne k takejto manipulácii a postrádajú neutrálnu štruktúru, pri ktorej zákazníkovi zostáva autonómie a sloboda pri rozhodovaní sa. Kritici vnímajú odôvodnenie eliminácie iracionality ako vnucovanie „racionálneho“ názoru projektanta tým, že obmedzuje možnosti, alebo nerešpektuje schopnosť ľudské morálnej autonómie.
História
Termín „architektúra voľby“ bol prvýkrát použitý Richardom Thalerom a Cassom Sunsteinom v knihe „Nudge (Štuch): Ako postrčiť ľudí k lepšiemu rozhodovanie o zdraví, majetku a šťastí“. Thaler a Sustein vnímali použitie architektúry voľby ako nástroj na zlepšenie rozhodovania sa a minimalizáciu obmedzenej racionality zákazníka, ktorá bola výsledkom jeho zaujatosti. Tento prístup je typickým pre „liberálnych paternalistov“ a filozofov, ktorí sa snažili „poštuchnúť“ jedinca k výberu tej možnosti, ktorá bola v ich záujme.
Experti v obore behaviorálnej ekonómie rozoberajú architektúru voľby rôznymi spôsobmi. Thaler, Sunstein a John P. Baltz sa sústredili na nástroje ako: východiskové možnosti, očakávané chyby, spätná väzba, štrukturálne komplexné možnosti a kreatívne správanie. Iná skupina vedcov vytvorila typológiu elementov a rozdeľuje ich na tie, ktoré vytvárajú štruktúru výberu a tie, ktoré opisujú voľbu. Ako príklad štruktúrujúcich výberov: počet alternatív, informujúce dodatky k rozhodovaniu (predovšetkým v klinickej oblasti), východiskovú možnosť a krátkozraký výber. Medzi opisujúcimi tvorbu radíme: rozdeľovanie možností a atribútov a ich dizajnu.
Elementy
Výskum v poli behaviorálnej ekonómie odhalil, že jedinci bývajú predvídateľne zaujatí, čo môže viesť k chybám pri rozhodovaní sa.
Zníženie počtu volieb
Klasická ekonómia predpokladá, že poskytnutie viacero možností vedie k zlepšeniu zážitku, alebo ho aspoň nezhoršuje. Počet možností tak prevažuje nad časom, ktorý zákazník strávi rozhodovaním sa a porovnaním všetkých možností. Behaviorálni ekonómovia preukázali, že prezentovanie viacero možností môže viesť k nerozhodnosti jedinca pre akýkoľvek variant a následné neistoty správneho rozhodnutia. Tento fenomén pomenúvajú ako „preťažený výber“. Obmedzením alternatív alebo využitím dodatočných informácií môžu editori zredukovať počet možností.
Tieto redukcie však môžu spôsobiť horší zážitok. „Preťažený výber“ je zapríčinený veľkým počtom možností, ktoré je treba stanoviť pre optimálnu voľbu každého zákazníka. Ideálny počet alternatív však záleží ako na úsilí, ktoré využije na evaluácii možností, tak na počet potencionálnych zákazníkov, ktorí majú rôzne ciele, potreby a preferencie. Sú tu príklady, kedy veľké množstvo možností spôsobilo zlé rozhodovanie sa, predovšetkým v spoločensko-ochranných investíciách a klinických plánov na liečenie.
Potreba rozhodnúť sa je dnes zjednodušená predovšetkým vďaka ľahkému prístupu k internetu. Zákazníci sa spoliehajú na vyhľadávacie nástroje a produkty sú im doporučované tak, aby ich ľahko našli a mohli sa rozhodnúť o produkte, alebo o službe, ktorú vyhľadávajú. Tento spôsob doporučovania a zobrazovanie doplnkových informácií redukuje čas a úsilie zákazníka. Ovšem tiež je zákazník nevedome manipulovaný pre isté rozhodovanie na základe produktu, ktorý je prezentovaný a tiež v akom kontexte tj. spôsobom akým je ohodnotený, alebo zoradený. Napríklad: výskumy na tovary, ako je víno, ukázali, že veľké množstvo maloobchodov zjednodušilo zákazníkom zber informácií o produkte a možných alternatívach, nechajú zákazníkov reagovať iba na informácie o cene a kvalite.
Východisková voľba
Mnohé výskumy preukázali, že v momente, keď sú všetky možnosti rovnako výhodné, zákazníci si častejšie volia východiskovú možnosť. Východisková možnosť je definovaná ako možnosť, ktorá je dopredu vybraná. K zmene tejto voľby je potrebné aktívne správanie. Východisková možnosť môže mať rôzne formy: automatický zápis študentov stredných škôl na určitú univerzitu (najmä v USA), plány zdravotných poisťovní, špecifické možnosti, ktoré sú potrebné aktívne zmeniť (formulár) a ďalšie.
Ovplyvňovanie rozhodnutí na základe východiskovej voľby je vysvetľované ako: zákazník si môže interpretovať predvolené voľbu ako odporúčanie od výrobcu, uprednostnením súčasné možnosti na základe strachu z vybrania si tej zlej (prospektová teória - princíp averzie k strate), alebo nadmierne úsilie, ktoré zákazník musí aktívne vynaložiť na vybranie si iné možnosti.
Ďalej delíme predvolenú voľbu na viacero typov:
Štúdiá ukazujúce silu východiskovej možnosti na príklade darovania orgánov zistila, že registrovaných darcov je až dvojnásobok, keď títo potenciálni darcovia sa museli aktívne odhlásiť od darcovstva. Ďalšie štúdiá neskôr preukázali silu týchto možností v rôznych oblastiach vrátane investovania a poistenia.
Krátkozraký výber
Rozhodnutia, ktoré budú mať následok v budúcnosti, budú ovplyvnené niekoľkými predsudkami. Napríklad, niektorí jedinci bývajú krátkozrakí vo veci zliav, preferujú krátkodobý pozitívny pocit nehľadiac na následky v budúcnosti. Toto správanie môže viesť k prejedaniu, alebo k nadmernej finančnej útrate v krátkodobom horizonte, nevnímajúc dlhodobé následky na zdravie, alebo finančné zabezpečenie. Tiež individuálne projekcie vo veci budúcnosti majú tendencie byť nepresné. Ak je budúcnosť neistá, môžu pravdepodobnosť významných, alebo žiaducich výsledkov, preceniť, a vo výsledku sú príliš optimistickí vo veci budúceho finančného stavu.
Výskumy indikujú, že je tu niekoľko možností, ako štrukturovať možnosti, aby sme mohli zmenšiť následky takto zaujatého rokovania. Vedci vylepšili systém rozhodovania sústredením sa na budúce následky, alebo sústredením sa na druhú najlepšiu možnosť.
Rozdeľovanie možností a atribútov
Spôsoby, v ktorých sú možnosti a atribúty zhlukované, ovplyvňujú urobené rozhodnutia. Príkladom takéhoto rozdeľovania možností sú skupiny, do ktorých rozdeľujeme finančný rozpočet domácnosti (nájom, jedlo, spotrebné veci, transport atď.), Alebo diverzifikácia investičného portfólia (nehnuteľnosti, akcie, obligácie, atď. ). Rozdeľovanie atribútov zahrňuje aj spôsob, akým sú zoskupené. Príkladom je popis skupín pomocou identifikujúcich atribútov (krátkodobé, nenáročné, ľahko udržateľné a pod.), alebo klasifikujúcich atribútov (tj. vyhovujúce). Počet a typ týchto kategórií je dôležitý pre jedincov, ktoré potrebujú rozdeliť výrobné faktory. Napríklad díleri áut môžu byť „poštuchnutí“ k viac zodpovedným nákupom a rozpísaniu praktických atribútov (počet najazdených kilometrov, bezpečnosť, záruka atď.) a agregáciou menej praktických atribútov (tj. Rýchlosť, rádio a dizajn sú zoskupené ako „štýlovosť“).
Veľké množstvo atribútov
Zákazníci by najradšej zvážili všetky atribúty danej voľby / produktu a porovnali ich s ostatnými. Rovnako ako v prípade veľkého množstva možností, dochádza aj tu k zahlteniu zákazníka. Je potreba nájsť ideálny počet a limitovať atribúty, ktoré budú použité a porovnávané zákazníkom. Môže tiež vzniknúť problém, kedy sa zákazník potrebuje rozhodnúť na základe istých atribútov, ktoré mu ale nemusí byť poskytnuté z dôvodu zahltenia.
Prekladové atribúty
Množstvo informácií ohľadom atribútov môže viesť k vyššej pozornosti a následne menšie chybovosti. Môžeme to dosiahnuť zvýšením kvality hodnotenia a porovnávanie jednotlivých atribútov. Zmeniť jednotky na také, o ktorý sa zákazníci zaujímajú. Napr.: zmeniť nelineárne jednotky (ročná výplata, počet kilometrov na liter benzínu) na lineárne (mesačná výplata, spotreba počtu litrov na 100 kilometrov). Sem patrí aj prevod evaulačných jednotiek (dobré, zlé, vysoké, nízke) na zámerne číselné na vyjadrenie následkov (prepočet vyrobenej energie na skleníkové plyny), alebo zmeny veľkosti (ročná spotreba, mesačná spotreba).
Príklady
V reálnom živote môžu byť myšlienky architektúry výberu aplikované v rôznych oblastiach. Práca BJ Fogga o presvedčovacích technológiách v počítačoch; S. Godina na koncepte marketingových povoleniach; vo vojenských vedách pri formovaní operácií. Politológom W. H Rikerom je architektúra voľby opisovaná v koncepte „herestetiky“ alebo manipulácie, ktorá mení výsledky u ľudí, bez toho, aby menila ich preferencie.
L. Virine a M. Trümper aplikovali architektúru výberu na koncept projektového manažmentu. Navrhli pracovnú pozíciu „Výberový projektant“ pre zlepšenie projektových rozhodnutí. Projektový manažéri sú predvídateľní a opakujú rovnaké mentálne chyby, ktoré vedú k zlyhaniu projektov. Malo by ísť o pomoc, pri ktorej by manažéri boli riadení k lepším rozhodnutiam - napr. : používanie kontrolných zoznamov, šablón, úplné zverejnenie informácií členom projektu, zlepšenie vzdelávania v oblasti projektového riadenia a ďalšie.
Na Slovensku riešili v nultých rokoch 21. storočia problém narastajúcej miery obezity u detí. Táto problematika donútila politikov uvažovať o zakázaní predaja nezdravého jedla v školských zariadeniach. Takéto opatrenie by však nevyriešilo daný problém, pretože by sa predaj iba presunul mimo škôl. Riešením by mohla byť implementácia princípov architektúry voľby, ktoré sú založené na vylepšení prostredia rozhodovania, ktoré pomáha ľuďom robiť pre nich prospešné rozhodovanie. V našom príklade by to mohli byť: atraktívna prezentácia zdravých potravín, ich prioritné vystavenie na pultoch, propagácia zdravej výživy a pod. Takýto prístup k problému je nielen „paternalistickým“ chránením detí, ale zároveň aj poskytnutím priestoru pre samostatné rozhodovanie, ktoré by mohlo ich naučiť predchádzať chybným rozhodnutiam, ktorých budú potom ľutovať.
Zlyhanie a kritika
Individuálne informácie môžu zákazníka viesť k inému správaniu. Tiež nemáme istotu, či architektúra výberu naozaj vedie k zlepšeniu rozhodovania sa.
Zoznam astronomických článkov/S
Tento index bol automaticky vygenerovaný podľa tejto kategorizácie. Obsahuje 309 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
s?
S/2003 J 10 – S/2003 J 12 – S/2003 J 15 – S/2003 J 16 – S/2003 J 18 – S/2003 J 19 – S/2003 J 2 – S/2003 J 23 – S/2003 J 3 – S/2003 J 4 – S/2003 J 5 – S/2003 J 9 – S/2004 N 1 – S/2004 S 12 – S/2004 S 13 – S/2004 S 17 – S/2004 S 3 – S/2004 S 4 – S/2004 S 6 – S/2004 S 7 – S/2006 S 1 – S/2006 S 3 – S/2007 S 2 – S/2007 S 3 – S/2010 J 1 – S/2010 J 2